HANA:ได้ประโยชน์จากเงินบาทอ่อนโบรกฯแนะนำซื้อราคาเป้าหมาย 40 บ.
HANA แม้แนวโน้มธุรกิจดูไม่แข็งแกร่งนัก แต่บริษัทใช้กลยุทธ์จำหน่ายสินค้าที่คุณภาพสูง ซึ่งจะมีความอ่อนไหวน้อยกว่า และใช้วิธีลดต้นทุนควบคู่ไปด้วย บริษัทได้รับประโยชน์มากจากการที่เงินบาทอ่อนค่า ช่วยเพิ่มรายได้ในสกุลบาท และอัตรากำไรขั้นต้นสูงขึ้น
11 ม.ค. 2559

บล.ดีบีเอสฯ ระบุในบทวิเคราะห์ (11 ม.ค.) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA สรุปจากโรดโชว์ในงาน POA กับ DBSV ที่สิงคโปร์ โดยมองว่าตลาด laptop มีแนวโน้มอ่อนลง ทางบริษัทจึงมีแผนที่จะเพิ่มยอดขายในส่วนธุรกิจอื่นๆ เช่น ยานยนต์ สัดส่วนเพิ่มเป็น 30% จากเดิมที่ 20% จากยอดขายทั้งหมด บริษัทยังมองเป็นโอกาสสำหรับการทำ M&amp;A เพราะเป็นโอกาสที่จะเพิ่มยอดขายได้อย่างรวดเร็ว
แม้แนวโน้มธุรกิจดูไม่แข็งแกร่งนัก แต่บริษัทใช้กลยุทธ์จำหน่ายสินค้าที่คุณภาพสูง ซึ่งจะมีความอ่อนไหวน้อยกว่า และใช้วิธีลดต้นทุนควบคู่ไปด้วย บริษัทได้รับประโยชน์มากจากการที่เงินบาทอ่อนค่า ช่วยเพิ่มรายได้ในสกุลบาท และอัตรากำไรขั้นต้นสูงขึ้น